ટેક્નોલોજીની દુનિયાના બાદશાહ ગૂગલે આ પહેલાં તેનાં યૂઝર્સ માટે એક સરસ સુવિધા પેશ કરી ચૂક્યું છે. એમાં લોકો ગૂગલ સર્ચ એપ પરથી લંચ અને ડિનરનો ઓર્ડર આપી શકે છે. એટલું જ નહીં, પોતાના ઘરમાંથી જ પસંદગીની રેસ્ટોરન્ટમાં ટેબલ પણ બુક કરાવી શકે છે. યૂઝર પોતાના ફોન પરથી નજીકની રેસ્ટોરન્ટ સર્ચ કરે ત્યારે એમને રીઝલ્ટ્સની સાથે ઓર્ડર આપવાનો વિકલ્પ પણ જોવા મળે છે. એની પર ક્લિક કરીને ઓર્ડર બુક કરાવી શકાય છે. ગૂગલ પોતે યૂઝર્સને સંબંધિત વેબસાઈટ સુધી પહોંચાડે છે.